b"\n_START_ARTICLE_\nTore ng Baku TV\n_START_SECTION_\nKasaysayan\n_START_PARAGRAPH_\nDinisenyo ang toreng pantelebisyon batay sa desisyon ng Konseho ng mga Ministro ng USSR pagkatapos ng utos mula sa Ministro ng Komunikasyon ng Aserbayanong Surian ng Estado ng Ministro ng Komunikasyon ng USSR. Nagsimula ang konstruksiyon noong 1979 at ayon sa plano ng proyektong konstruksiyon, nakumpleto dapat ito noong 1985. Pagkatapos ng pagbalik ni Heydar Aliyev sa kapangyarihan noong 1993, natuloy ang pagtatayo ng tore, at noong 1996 sa kanyang paglahok, naganap ang opisyal na seremonya ng pagbubukas ng tambalan. _NEWLINE_Binuksan ang isang restawrang umiikot sa ika-62 palapag (175 metro) ng Tore ng Azeri TV noong 2008.\n_START_SECTION_\nHitsura\n_START_PARAGRAPH_\nPaminsan-minsan, binabago ang pag-iilaw ng Tore ng Baku TV para maging tiyak at natatangi ang pagsasaayos para sa mga espesyal na pagdiriwang. Sanhi ang ilang mga taunang pangyayari ng naiibang pag-ilaw sa tore. Halimbawa, naiilawan ang mga alternating seksyon ng tore ng bughaw, pula at luntian tulad ng tradisyonal na watawat ng Aserbayan para ipagdiwang ang mga pistang pampubliko. Mayroon din itong iba't ibang espesyal na pagsasaayos ng pag-iilaw para sa Bagong Taon mula noong 2004."